b'\n_START_ARTICLE_\nAnkus\n_START_SECTION_\nNaudojimas\n_START_PARAGRAPH_\nPaprastai anku drambliui ne sukeliamas skausmas, o stipriai ai\xc5\xa1kiai spaud\xc5\xbeiama \xc4\xaf tam tikr\xc4\x85 galvos viet\xc4\x85, kad dramblys vykdyt\xc5\xb3 tam tikr\xc4\x85 i\xc5\xa1mokt\xc4\x85 komand\xc4\x85 (sustot\xc5\xb3, sukt\xc5\xb3 kair\xc4\x97n ar de\xc5\xa1in\xc4\x97n, atsiklaupt\xc5\xb3, stov\xc4\x97t\xc5\xb3 ramiai ir kt.). Ankus taip pat pailgina mahouto rank\xc4\x85.\n_START_SECTION_\nKonstrukcija\n_START_PARAGRAPH_\nSudarytas i\xc5\xa1 plieninio ar bronzinio kablio ant 60-90\xc2\xa0cm ilgio koto, kotas gali b\xc5\xabti medinis, dramblio kaulo ar kitokios med\xc5\xbeiagos, tai priklauso nuo savininko turtingumo. Religin\xc4\x97se ceremonijose naudojami ankai b\xc5\xabna labai puo\xc5\xa1n\xc5\xabs, i\xc5\xa1 brangi\xc5\xb3 metal\xc5\xb3, graviruoti ir inkrustuoti._NEWLINE_\xc5\xa0iuolaikini\xc5\xb3 ank\xc5\xb3 kotai b\xc5\xabna mediniai, metaliniai, plastikiniai ar i\xc5\xa1 stiklaplastikio._NEWLINE_Ankaus dydis ir konstrukcija turi atitikti mahouto rank\xc4\x85 ir dramblio b\xc5\xabd\xc4\x85. Mahouto galva turi b\xc5\xabti stand\xc5\xbeiai pritvirtinta prie koto, o rankena\xc2\xa0\xe2\x80\x93 neslidi. Kablio smaigalys neturi b\xc5\xabti labai a\xc5\xa1tr\xc5\xabs, kad lengvai nepradurt\xc5\xb3 dramblio odos.\n_START_SECTION_\nSimbolika\n_START_PARAGRAPH_\nHinduizme ankus yra vienas i\xc5\xa1 religini\xc5\xb3 simboli\xc5\xb3, taip pat kai kuri\xc5\xb3 hinduizmo diev\xc5\xb3 (pavyzd\xc5\xbeiui, Gane\xc5\xa1os) atributas.'